**Paskaidrojuma raksts  
Ventspils valstspilsētas pašvaldības domes 2024. gada \_\_. \_\_\_\_\_\_\_ saistošajiem noteikumiem Nr. \_\_ "Kārtība, kādā piemēro Ventspils valstspilsētas pašvaldībai piederošās kustamās mantas nomas maksas samazinājumu"**

|  |  |
| --- | --- |
| Paskaidrojuma raksta sadaļa | Norādāmā informācija |
| 1. Mērķis un nepieciešamības pamatojums | Ventspils valstspilsētas pašvaldības un Ventspils novada pašvaldības kopīgajā ilgtspējīgas attīstības stratēģijā līdz 2030. gadam ir norādīts[[1]](#footnote-1): *Ventspils valstspilsēta jau vairākus gadus mērķtiecīgi plāno un atbalsta IKT nozares attīstību, kas ir orientēta uz produktiem un pakalpojumiem ar augstu pievienoto vērtību. Šī joma būs prioritāra gan nacionālā, gan ES mērogā, tāpēc nozarei ir labas attīstības perspektīvas, t.sk. piesaistot ārējo finansējumu digitālās transformācijas aktivitātēm un atbalstot jaunu uzņēmumu veidošanos turpat pilsētā.*  Lai sniegtu ieguldījumu Ventspils valstspilsētas tautsaimniecības nozarēs un veicinātu jaunu darba vietu veidošanos, ir nepieciešams nodrošināt atbalstu komersantiem piešķirt atbalstu kustamas mantas nomas maksas samazinājuma veidā saskaņā ar 2023. gada 13. decembra Komisijas Regulu (ES) Nr. 2023/2831 par Līguma par Eiropas Savienības darbību 107. un 108. panta piemērošanu *de minimis* atbalstam.  Saistošo noteikumu uzdevums ir noteikt Ventspils valstspilsētas pašvaldības (turpmāk – Pašvaldība) atbalsta samazinātas nomas maksas veidā kritērijus, nomas maksas samazinājuma gradāciju un piemērošanas kārtību Ventspils valstspilsētas pašvaldībai piederošas kustamās mantas nomniekam vai nomas tiesību pretendentam, kas ieguvis tiesības slēgt nomas līgumu.  Saistošie noteikumi paredz atbalsta sniegšanu informācijas un komunikāciju nozares komersantam kas nomā vai kuram ir piešķirtas tiesības nomāt Pašvaldības kustamo mantu. Vienlaikus, tiek paredzēta iespēja piemērot Pašvaldības kustamās mantas nomas maksas samazinājumu komersantiem, kas nomas objektu izmanto sabiedriskās ēdināšanas pakalpojuma nodrošināšanai Pašvaldības iestādē, kas ir publiski pieejamas. Neraugoties uz to, ka šie sabiedriskās ēdināšanas pakalpojumu sniedzēji ir publiski pieejami (pretēji, piemēram, izglītības iestādēs esošajiem ēdināšanas uzņēmumiem, kam ir ierobežota publiska pieejamība), praksē šiem ēdinātājiem ir sarežģīti piesaistīt klientus, kas nav konkrētajā iestādē strādājošie vai iestādes apmeklētāji. |
| 2. Fiskālā ietekme uz pašvaldības budžetu | Saistošie noteikumi paredz pašvaldības atbalstu kustamās mantas nomas maksas samazinājuma veidā noteiktās nozarēs strādājošiem komersantiem pie nosacījuma, ka atbalsta saņēmējs apņemas rada jaunas darba vietas, līdz ar ko, to izpildei tiek prognozēta pozitīva ietekme uz pašvaldības budžeta ienākumu sadaļu. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Sociālā ietekme – Saistošie noteikumi paredz jaunu darba vietu radīšanu, kas uzlabos Pašvaldības iedzīvotāju sociālo situāciju un dzīves kvalitāti, kā arī nodrošinās iedzīvotāju skaita saglabāšanu.  Ietekme uz vidi – nav attiecināms.  Ietekme uz uzņēmējdarbības vidi pašvaldības teritorijā – atbalsta pieejamība veicinās jaunu darba vietu radīšanu, nodarbinātības pieaugumu, jaunu uzņēmumu veidošanos un esošo uzņēmumu attīstību un izaugsmi, tādējādi veicinot iedzīvotāju skaita palielināšanos Ventspils pilsētā.  Ietekme uz iedzīvotāju veselību – nav attiecināms.  Ietekme uz konkurenci – nav attiecināms.  Kritēriji un piešķiršanas kārtība atbalsta saņemšanai ir noteikti Saistošajos noteikumos. |
| 4. Ietekme uz administratīvajām procedūrām un to izmaksām | Saistošo noteikumu izpildi attiecībā uz iesniegumu izskatīšanu un vienošanās par samazinātas kustamās mantas nomas maksas piemērošanu slēgšanu un atbalsta piešķiršanu attiecībā uz konkrētas nomas objektu nodrošinās tā Pašvaldības iestāde, kuras valdījumā atrodas nomas objekts. |
| 5. Ietekme uz pašvaldības funkcijām un cilvēkresursiem | Atbalsta sniegšana samazinātas nomas maksas veidā ir tiešā veidā saistīta ar [Pašvaldību likuma](https://likumi.lv/ta/id/336956-pasvaldibu-likums) [4. panta](https://likumi.lv/ta/id/336956-pasvaldibu-likums#p4) pirmās daļas 12. punktā – *sekmēt saimniecisko darbību pašvaldības administratīvajā teritorijā un sniegt tai atbalstu –* noteikto pašvaldības autonomās funkcijas izpildi.  Jauna ietekme uz Pašvaldības funkcijām netiek paredzēta.  Saistošie noteikumi paredz jaunu darba vietu radīšanu. |
| 6. Informācija par izpildes nodrošināšanu | Saistošo noteikumu izpildi attiecībā uz iesniegumu izskatīšanu un vienošanās par samazinātas kustamās mantas nomas maksas piemērošanu slēgšanu un atbalsta piešķiršanu attiecībā uz konkrētas nomas objektu nodrošinās tā Pašvaldības iestāde, kuras valdījumā atrodas nomas objekts. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| 8. Izstrādes gaitā veiktās konsultācijas ar privātpersonām un institūcijām | \_\_.\_\_.2024. saņemts Latvijas Republikas Finanšu ministrijas saskaņojums atbilstoši [Komercdarbības atbalsta kontroles likumam](https://likumi.lv/ta/id/267199-komercdarbibas-atbalsta-kontroles-likums).  Atbilstoši [Pašvaldību likuma](https://likumi.lv/ta/id/336956-pasvaldibu-likums) [46. panta](https://likumi.lv/ta/id/336956-pasvaldibu-likums#p46) trešajai daļai, lai informētu sabiedrību par Saistošo noteikumu projektu un dotu iespēju izteikt viedokli, Saistošo noteikumu projekts no [\_\_.\_\_.2024.](https://likumi.lv/ta/id/352581-kartiba-kada-ventspils-valstspilsetas-pasvaldiba-sniedz-komersantiem-atbalstu-biroja-telpu-nomas-maksas-segsanai/redakcijas-datums/2024/03/12)–\_\_.\_\_.2024. tika publicēts Pašvaldības tīmekļa vietnē www.ventspils.lv sadaļas "Iedzīvotāju līdzdalība" apakšsadaļā "Viedokļa izteikšana par saistošo noteikumu projektiem".  Viedokļa noskaidrošanas periodā netika saņemti sabiedrības priekšlikumi/ Tika saņemti …..  Saistošo noteikumu projekts izskatīts 18.09.2024. Pašvaldības Likumības komisijā, \_\_.\_\_.2024. un \_\_.\_\_.2024. Pašvaldības Finanšu komitejā. |

1. Pieejams: <https://www.ventspils.lv/app/uploads/2022/11/202_par-ventspils-valstspilsetas-pasvaldibas-un-ventspils-novada-pasvaldibas-kopigo-planosanas-dokumentu-apstiprinasanupiel3.pdf> [↑](#footnote-ref-1)